ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስተር ኢትዮጵያ ኣቢይ ኣሕመድ ኣስመራ ኣቲዩ 18 ሓምለ 2020 ምንጪ ስእሊ, ቀዳማይ ሚኒስተር ኢትዮጵያ ቀዳማይ ሚኒስተር ኢትዮጵያ፡ ዶክተር ኣቢይ ኣሕመድ፡ ናይ ስራሕ ዑደት ንምፍጻም፡ ሎሚ ቅድሚ ቀትሪ ናብ ኣስመራ ከም ዝኣተወ ሚኒስተር ዜና ኤርትራ ኣቶ የማነ ገብረመስቀል ኣብ ትዊተር ሓቢሩ። ንሱ፡ ኣስመራ ኣብ ዝኣተወሉ ፕረዚደንት ኢሳይያስ ኣፈወርቂ ኣብ ኣህጉራዊ መዓርፎ ነፈርቲ ኣስመራ ተረኺቡ ተቐቢልዎ። ክልቲኦም መራሕቲ ኣብ መንጎ ክልቲአን ሃገራት ዘሎ ዝምድናታት ንምሕያልን ንዞባዊ ምትሕግጋዝን ኣመልኪቶም ከም ዝዘራረቡ እቲ ሓበሬታ ኣረዲኡ። ፕረዚደንት ኢሳይያስ ኣብ ፈለማ ግንቦት ኣብ ኢትዮጵያ ናይ ክልተ መዓልትታት ዑደት ኣካዪዱ ምንባሩ ዝዝከር ኮይኑ፡ ብድሕሪኡ ኣብ ወርሒ ሰነ ናብ ሱዳን ኣብ ፈለማ ወርሒ ሓምለ ድማ ናብ ግብጺ ገይሹ እዩ። ኢትዮጵያ ግብጽን ሱዳንን ብሰንኪ እቲ ኢትዮጵያ ኣብ ፈለግ ኣባይ (ናይል) ትሃንጾ ዘላ ዓቢይ ግድብ ህዳሰ ኣብ ምውጣጥ ከም ዘለዋ ዝፍለጥ እዩ። ፕረዚደንት ኢሳይያስ ኣፍወርቂ ንምንታይ እዩ ናብ ግብጺ ገይሹ?
